stanford-oval/wikipedia huggingface dataset:
Taylor Spreitler

| Taylor Spreitler |
| --- | --- |
 Taylor Spreitler vuonna 2009.
Henkilötiedot
Koko nimi:  Taylor Danielle Spreitler
Syntynyt: 23. lokakuuta 1993 (ikä 30)  Hattiesburg, Mississippi, Yhdysvallat
Ammatti:  näyttelijä
Näyttelijä
Aktiivisena:  2005–
Aiheesta muualla
www.taylorspreitler.com
IMDb 
Taylor Danielle Spreitler (s. 23. lokakuuta 1993 Hattiesburg, Mississippi, Yhdysvallat) on yhdysvaltalainen näyttelijä. Hän on näytellyt televisiosarjassa Päivien viemää Mia McCormickin roolissa ja sarjassa Melissa ja Joey Lennox Scanlonin roolissa.
Ura

Uransa alussa Spreitler oli mallina muun muassa Jifin, Hessin ja Chuck E. Cheese’sin mainoksissa.[lähde? ]
Vuonna 2009 Spreitler solmi kolmivuotisen sopimuksen NBC:n kanssa Mia McCormickin roolista Päivien viemää -sarjassa. Tuon jälkeen hän siirtyi ABC Familyn (nyk. Freeform) Melissa ja Joey -sarjaan esittämään Melissa Joan Hartin hahmon sisarentytärtä, Lennox Scanlonina.
Spreitler esittää Kevin Jamesin hahmon tytärtä vuonna 2016 CBS:n Kevin Can Wait -televisiosarjassa.
Hänet valittiin tähdittämään Bella Thornen ja Thomas Mannin kanssa vuonna 2017 julkaistavaa kauhuelokuvaa Amityville: The Awakening.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2007 | All Souls Day | All Souls Day | Alice | lyhytelokuva |
| 2012 | 3 Day Test | 3 Day Test | Lu Taylor |  |
| 2012 | Stalked at 17 | Stalked at 17 | Angela Curson | televisioelokuva |
| 2013 | The Contractor | The Contractor | McKenzie Chase |  |
| 2014 | Category 5 | Category 5 | Victoria (nuorena) | televisioelokuva |
| 2015 | Girl on the Edge | Girl on the Edge | Hannah Green |  |
| 2017 | Amityville: The Awakening | Amityville: The Awakening | Marissa |  |
Televisiosarjat
| Vuosi | Suomenkielinen nimi | Alkuperäinen nimi | Rooli | Huom. |
| 2005 | Kova laki: Erikoisyksikkö | Law & Order: Special Victims Unit | Chloe Sellers | Jakso: "Pure" |
| 2009–10 | Päivien viemää | Days of Our Lives | Mia McCormick | 139 jaksoa |
| 2010–15 | Melissa ja Joey | Melissa & Joey | Lennox Scanlon | 104 jaksoa |
| 2012 | Never Fade Away | Never Fade Away | Trish Cavanaugh | 4 jaksoa |
| 2012 | Kova laki: Erikoisyksikkö | Law & Order: Special Victims Unit | Taylor Culphers | Jakso: "Friending Emily" |
| 2015 | Bones | Bones | Courtney Hodsoll | Jakso: "The Woman in the Whirlpool" |
| 2015 | Criminal Minds – FBI-tutkijat | Criminal Minds | Riley Desario | Jakso: "Pariahville" |
| 2015 | Casual | Casual | Mia | 6 jaksoa |
| 2016 | Kevin Can Wait | Kevin Can Wait | Kendra Gable |  |
Aiheesta muualla

Wikimedia Commonsissa on kuvia tai muita tiedostoja aiheesta .
Taylor Spreitler Internet Movie Databasessa. (englanniksi)
Taylor Spreitler Twitterissä
Jacob Jernberg

Jacob (Jaakko) Jernberg, sukunimi aik. Rautio (14. joulukuuta 1824 Oulu – 26. toukokuuta 1889 Kuopio) oli suomalainen kauppias, laivanvarustaja, sahanomistaja ja kauppaneuvos.
Jernbergin vanhemmat olivat työmies Johan Rautio ja Brita Kuorila. Hän kävi Oulussa ruotsinkielistä koulua ja tässä yhteydessä hänen sukunimensä muuttui Jernbergiksi. Lopetettuaan koulun 12-vuotiaana Jernberg työskenteli kauppa-apulaisena. Hän siirtyi sitten Raaheen kauppaneuvos Zachris Franzénin palvelukseen. Franzén lähetti hänet vuonna 1843 hoitamaan omistamaansa Jyrkkäkosken rautaruukkia, joka sijaitsi Pohjois-Savossa Sonkajärvellä. Jernberg toimi täällä ruukinhoitajana vuoteen 1851 saakka.
Vuonna 1854 Jernberg siirtyi pietarilaisen hovineuvoksettaren Anastasia Ponomarevan omistaman Juantehtaan ruukinhoitajaksi Juankoskelle. Jernbergin aloitteesta ruukki perusti rautakaupan Kuopioon vuonna 1859, tästä kaupasta kehittyi myöhemmin tavaratalo Carlson Kuopioon. Juantehtaalle perustettiin 1860-luvulla myös ruukin koulu ja tehdasseurakunta. Jernberg osti itselleen Juankoskelta metsäosuuksia ja vuoden 1871 alussa hän hankki omistukseensa Juantehtaan vesisahan viipurilaiselta Hackmanin kauppahuoneelta. Jernberg toimi ruukinhoitajana aina vuoteen 1874, jolloin hän muutti Kuopioon.
Jernberg perusti Kuopion lähelle Karhonsaareen höyrysahan vuonna 1875 ja höyrymyllyn 1880. Karhonsaaren saha oli Pohjois-Savon ensimmäinen höyrysaha, ja sen tuottamasta puutavarasta suurin osa meni vientiin. Saha oli toiminnassa aina vuoteen 1911 saakka. Jernberg oli osakkaana Kuopion seudun laivayhtiöissä jo 1860-luvulta alkaen, ja parhaimmillaan hän omisti kymmenen lotjaa ja höyryveneen. Jernberg toimi myös Kuopion kaupunginvaltuuston puheenjohtajana 1870-luvun lopulla. Kauppaneuvoksen arvon hän sai 1886.
Jeremy Wariner

| Mitalit | Mitalit | Mitalit |  |
| --- | --- | --- | --- |
|  Jeremy Wariner |  Jeremy Wariner |  Jeremy Wariner |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 400 m |  |
|  Kultaa | Ateena 2004 | 4×400 m |  |
|  Kultaa | Peking 2008 | 4×400 m |  |
|  Hopeaa | Peking 2008 | 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Helsinki 2005 | 400 m |  |
|  Kultaa | Helsinki 2005 | 4×400 m |  |
|  Kultaa | Osaka 2007 | 400 m |  |
|  Kultaa | Osaka 2007 | 4×400 m |  |
|  Kultaa | Berliini 2009 | 4×400 m |  |
|  Hopeaa | Berliini 2009 | 400 m |  |
Jeremy Wariner (s. 31. tammikuuta 1984 Irving, Teksas, Yhdysvallat) on yhdysvaltalainen pikajuoksija ja olympiavoittaja. Warinerin päälaji on 400 metrin juoksu.
2004 Ateenan olympialaisissa Wariner voitti olympiakultaa 400 metrillä ja pitkässä viestissä. Samoilta matkoilta hän saavutti kultaa myös 2005 Helsingin MM-kisoista sekä Osakan MM-kisoissa 2007. Osakassa hän voitti 400 metrin maailmanmestaruuden uudella ennätysajallaan 43,45. Berliinin MM-kisoissa 2009 Wariner saavutti 400 metrillä toisen sijan ajalla 44,60 ja kuului pitkässä viestissä Yhdysvaltojen voittajajoukkueeseen.
Wariner oli käytännössä lyömätön 400 metrin matkalla Ateenan kisojen jälkeen. Vasta vuonna 2008 LaShawn Merritt pystyi voittamaan hänet kolmesti kesäkaudella. Wariner joutui nöyrtymään Merrittille myös olympiafinaalissa Pekingissä. Myöhemmin Merritt on jäänyt kiinni kiellettyjen aineiden käytöstä.
Wariner käyttää aurinkolaseja päässään aina juostessaan, vaikka kilpailu käytäisiin iltahämärässä. Wariner on 188 cm pitkä ja painaa 67 kg. Wariner on kilpaillut myös 200 metrillä, jossa hänen ennätyksensä on 20,19.
Warineria valmentaa Clyde Hart ja hänen managerinaan toimii 400 metrin entinen maailmanennätysmies Michael Johnson, jota Clyde Hart on myös valmentanut. Vuonna 2008 Warineria valmensi Michael Ford, kun Hartin ja Warinerin yhteistyö katkesi taloudelliseen erimielisyyksiin vuoden 2008 alussa. Hart ja Wariner aloittivat yhteistyön uudelleen vuonna 2009.
Wariner sijoittui vuoden 2012 Yhdysvaltain olympiakarsinnoissa 400 metrin juoksun kuudenneksi, ja hänet on nimetty Yhdysvaltain 4×400 metrin olympiaviestijoukkueeseen..
Saavutukset

Olympialaiset
Kesäolympialaiset 2004: Kultaa 400 m, 4×400 m
Kesäolympialaiset 2008: Kultaa 4×400 m, hopeaa 400 m
Yleisurheilun maailmanmestaruuskilpailut
Helsinki 2005: Kultaa 400 m, 4×400 m
Osaka 2007: Kultaa 400 m, 4×400 m
Berliini 2009: Kultaa 4×400 m, hopeaa 400 m
IAAF:n yleisurheilufinaali
IAAF:n yleisurheilufinaali 2006: Voitto 400 m
IAAF:n yleisurheilufinaali 2008: Toinen 400 m
Ennätykset

400m: 43,45 s
200m: 20,19 s
Aiheesta muualla

Jeremy Wariner Kansainvälinen yleisurheiluliitto. (englanniksi)
http://www.usolympicteam.com/26_23429.htm
Miesten 400 metrin juoksun olympiavoittajat
Miesten 400 metrin juoksun maailmanmestarit
1983: Bert Cameron |
1987: Thomas Schönlebe |
1991: Antonio Pettigrew |
1993: Michael Johnson |
1995: Michael Johnson |
1997: Michael Johnson |
1999: Michael Johnson |
2001: Avard Moncur |
2003: Tyree Washington |
2005: Jeremy Wariner |
2007: Jeremy Wariner |
2009: LaShawn Merritt |
2011: Kirani James |
2013: LaShawn Merritt |
2015: Wayde van Niekerk |
2017: Wayde van Niekerk |
2019: Steven Gardiner |
2022: Michael Norman |
2023: Antonio Watson
Isojen tyttöjen leikit

| Isojen tyttöjen leikit> Girl Meets World |
| --- | --- |
Tyyli:  Tilannekomedia
Kestoaika:  23 minuuttia
Luoja(t):  Michael Jacobs April Kelly
Pääosissa:  Rowan Blanchard Ben Savage Sabrina Carpenter August Maturo Danielle Fishel
Alkuperämaa:  Yhdysvallat
Alkuperäiskieli:  amerikanenglanti
Verkko:  Disney Channel
Esitetty:  27. kesäkuuta 2014 –  20. tammikuuta 2016
Tuotantokausia:  3
Jaksoja:  72
Tunnuskappale:  Take On The World
Tuotanto
Tuottaja(t):  Michael Jacobs April Kelly
Vastaava(t) tuottaja(t):  Michael Jacobs
Säveltäjä(t):  Maria Christensen Shridhar Solanki
Tuotantoyhtiö(t):  Michael Jacobs Productions It's a Laugh Productions
Edeltäjä:  Isojen poikien leikit
Aiheesta muualla
Virallinen sivusto
IMDb 
Isojen tyttöjen leikit (engl. Girl Meets World) on yhdysvaltalainen Disney Channelin tuottama nuorten komediasarja, jossa seurataan 12-vuotiaan Rileyn sekä hänen perheensä ja ystäviensä elämää. Sarja perustuu vuosina 1993–2000 esitettyyn Isojen poikien leikit -televisiosarjaan, jossa seurattiin Coryn (Rileyn isän) elämää.
Sarjan tekijät ovat Michael Jacobs ja April Kelly. Amerikassa sarjan esittäminen alkoi 27. kesäkuuta 2014 Disney Channel -kanavalla. Suomessa sarja alkoi 12. syyskuuta 2014.
Disney Channel ilmoitti elokuussa 2014, että sarjasta tehdään toinen tuotantokausi.
Vuoden 2017 tammikuussa ilmoitettiin, ettei Disney Channel tilaa sarjalle neljättä kautta. Fanien suosion avustuksella sarjalle etsittiin jatkomahdollisuuksia, kunnes toukokuussa Jacobs, yksi sarjan perustajista kertoi ettei Isojen tyttöjen leikit tule saamaan jatkoa.
Juoni

New Yorkissa vanhempiensa ja pikkuveljensä kanssa asuva 12-vuotias Riley sekä hänen paras ystävänsä Maya koettavat yhdessä selviytyä elämän haasteista. Tapahtumat sijoittuvat New Yorkiin, jonne Cory ja Topanga muuttivat Isojen poikien leikit -sarjan viimeisessä jaksossa.
Juoni > Hahmot

Riley Matthews on 12-vuotias seitsemäsluokkalainen tyttö, joka etsii itseään ja omaa elämäänsä. Hän on luonteeltaan kiltti, rohkea, sympaattinen ja seikkailunhaluinen. Riley muistuttaa hyvin paljon isäänsä. Hän tahtoo luoda maailmasta omansa ja kohdata sen parhaan ystävänsä kanssa. Rileylla on rakastavat vanhemmat ja pikkuveli, jotka ovat aina hänen tukenaan. Riley on parhaan ystävänsä vastakohta: hän on ulkonäöltään tumma ja luonteeltaan ujompi.
Maya Hart on Rileyn paras ystävä, vapaa ja itsenäinen persoona, joka tekee mitä haluaa. Hän on hillittyyn Rileyyn verrattuna villimpi ja kapinallisempi. Mayalla on ollut rankka lapsuus, mutta hän on sosiaalinen ja katuviisas sekä ehtinyt oppia elämältä paljon. Hän on hiukan Rileya vanhempi, ulkonäöltään vaalea ja tyyliltään poikatyttömäinen, ja uskoo tietävänsä maailmasta kaiken. Maya asuu äitinsä luona, mutta tämä ei ole juuri koskaan kotona, joten Rileyn vanhemmista on tullut Mayalle kuin toiset vanhemmat.
Näyttelijät > Päärooleissa

| 0 | 1 | 2 |
| --- | --- | --- |
|  Rowan Blanchard  | … |  Riley Matthews   |
|  Ben Savage  | … |  Cory Matthews   |
|  Danielle Fishel  | … |  Topanga Matthews   |
|  August Maturo  | … |  Auggie Matthews    |
|  Sabrina Carpenter  | … |   Maya Hart   |
Näyttelijät > Sivurooleissa

| 0 | 1 | 2 |
| --- | --- | --- |
|  Peyton Meyer  | … |  Lucas Friar   |
|  Corey Fogelmanis  | … |  Farkle Minkus   |
Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 20 | 27. kesäkuuta 2014 | 27. maaliskuuta 2015 |
|  | erikoisjakso | erikoisjakso | 17. huhtikuuta 2015 | 17. huhtikuuta 2015 |
|  | 2 | 30 | 11. toukokuuta 2015 | 11. maaliskuuta 2016 |
|  | 3 | 21 | 3. kesäkuuta 2015 | 20. tammikuuta 2016 |
↑  Disney Channelin "What the What" -tapahtuman aikana esitettiin Isojen tyttöjen leikit -sarjan erikoisjakso nimeltä "Girl Meets Demolition" (käytettiin myös nimeä "Girl Meets What the What"). Se esitettiin ensimmäisen ja toisen kauden välissä, eikä sitä luokitella kuuluvaksi kumpaakaan kauteen.)
Theodor Leschetizky

Theodor Leschetizky
Theodor Leschetizky (puol. Teodor Leszetycki; 22. kesäkuuta 1830 Łańcut – 14. marraskuuta 1915 Dresden) oli puolalainen pianisti ja pianopedagogi. Hän kuului Franz Lisztin kanssa aikansa vaikutusvaltaisimpiin pianopedagogeihin.
Leschetizky opiskeli Carl Czernyn johdolla Wienissä ja lähti vuonna 1852 konservatorion opettajaksi Pietariin. Vuodesta 1878 hän teki opetustyötä Wienissä. Hänellä ei kertomansa mukaan ollut vakiintunutta opetusmetodia, ja opiskelijoidensa mukaan hän painotti heidän yksilöllisyyttään. Leschetizkyn johdolla opiskelivat monet johtavista 1800-luvun ja 1900-luvun alkupuoliskon pianisteista, kuten Artur Schnabel, Ossip Gabrilowitsch ja Ignacy Paderewski. Yhdysvaltalainen Fannie Bloomfield Zeisler lähti hänen opiskelijakseen Eurooppaan 1870–1880-lukujen vaihteessa. Leschetizky halusi käyttää suurimman osan energiastaan opetustyöhönsä, mutta toimi myös esiintyjänä, joka debytoi 15-vuotiaana Wienissä ja piti viimeisen julkisen esiintymisensä vuonna 1887. Lisäksi hän sävelsi pianominiatyyrejä.
Leschetizky oli naimisissa pianisti Anna Jesipovan kanssa.
Aiheesta muualla

IMSLP: nuotteja
Jacob Jonas Björnståhl

Jacob Jonas Björnståhl
Jacob Jonas Björnståhl (23. tammikuuta 1731 Uppsala – 12. heinäkuuta 1779 Thessaloniki) oli ruotsalainen orientalisti ja matkakirjailija. Hän alkoi vuonna 1767 julkaista matkakirjeitä, jotka julkaistiin postuumisti kuutena kirjana vuodesta 1780 alkaen. Kirjeissä kuvataan Björnståhlin tapaamisia aikansa eurooppalaisten merkkihenkilöiden kanssa sekä kuvauksia Välimeren maiden elämäntavoista. Matkakirjeissä kuvattiin myös Turkkia. Nämä kuvaukset huomattiin myös Suomessa, sillä Björnståhlilla oli läheiset yhteydet Turkuun.
Björnståhl puhui lukuisia kieliä ja hänen oli helppo oppia ja tutkia niitä. Ennen matkojaan hän julkaisi väitöskirjan Decalogus Hebraicus ex Arabica Dialecto Illustratus. Matkojensa aikana hänet nimitettiin ensin Uppsalan yliopiston apulaisprofessoriksi ja sitten Lundin yliopiston professoriksi.  Hänen kuusi matkakirjaansa (1780–1784) käsittelevät Ranskaa, Italiaa, Sveitsiä, Saksaa, Alankomaita, Englantia, Turkkia ja Kreikkaa. Björnståhlin akateemisista oppilaista tunnetuin on Johan Adam Tingstadius.
Suwa

| Suwa (諏訪市) |
| --- | --- |
 Suwajärven rantaa, Kamisuwa-onsen
 lippu:  Symboli
 Suwan sijainti Naganon prefektuurissa
 Suwa
 Koordinaatit: 36°02′20″N, 138°06′49″E 
Valtio:  Japani
Alue:  Chūbu (Kōshin’etsu)
Prefektuuri:  Nagano
Pinta-ala:  
 – Kokonaispinta-ala:  109,91 km²
Väkiluku (2017):  49 362
 – Väestötiheys:  449 as./km²
Symbolit:  
 – Kukka:  Iris ensata var. ensata ja Hemerocallis esculenta
 – Puu:  Amurinkorkkipuu ja Pseudocydonia sinensis
Aikavyöhyke:  UTC+9
 
 www.city.suwa.lg.jp 
Infobox OKVirheellinen NIMI-arvo: 
Suwa (jap. 諏訪市, Suwa-shi) on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee prefektuurin keskiosassa vuorten ympäröimän Suwajärven etelärannalla Matsumoton kaakkoispuolella. Suwassa on 49 362 asukasta (vuonna 2017) ja sen pinta-ala on 109,91 neliökilometriä.
Kaupunkioikeudet Suwa sai kuntaliitoksen myötä vuonna 1941. Kaupungissa sijaitsee Suwa-taisha, yksi Japanin vanhimmista ja tärkeimmistä šintolaisista pyhäköistä. Se toimii yli 10 000 haarapyhäkön pääpyhäkkönä. Kaupungin elämää rytmittävätkin pyhäkön rituaalit ja festivaalit, joista vaikuttavimpiin kuuluu joka kuudes vuosi järjestettävä Onbashira-festivaali, jossa suuria puunrunkoja kuljetetaan vuorilta alas pyhäkölle. Edo-kaudella Suwa kehittyi Suwan daimiokunnan linnanaluskaupunkina. Suwan Takashiman linna rakennettiin uudelleen vuonna 1970. Kaupungin nähtävyyksiin kuuluvat myös 1 500–1 900 metrin korkeudella sijaitseva Kirigaminen ylänkö, Kamisuwan kuuma lähde (onsen) ja Suwajärvellä järjestettävät ilotulitukset. Suwaa palvelee JR Higashi-Nihonin Chūō-päälinja.
Kuvia

Näkymä Kirigaminen ylängöltä
Kamisuwan kuuman lähteen aluetta
Takashiman linna
Onbashira-festivaali
Aiheesta muualla

Kuvia tai muita tiedostoja aiheesta Suwa Wikimedia Commonsissa
Kaupungin internetsivut (japaniksi)
Svilen Rusinov

| Mitalit> Maa:   Bulgaria.Miesten nyrkkeily. Olympialaiset  | Mitalit> Maa:   Bulgaria.Miesten nyrkkeily. Olympialaiset  | Mitalit> Maa:   Bulgaria.Miesten nyrkkeily. Olympialaiset  | Maa:   Bulgaria> Miesten nyrkkeily. |
| --- | --- | --- | --- |
|  Pronssia | Barcelona 1992 | Yli 91 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Sydney 1991 | Yli 91 kg |  |
|  Hopeaa | Tampere 1993 | Yli 91 kg |  |
|  Pronssia | Reno 1986 | 91 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Bursa 1993 | Yli 91 kg |  |
|  Pronssia | Torino 1987 | 91 kg |  |
|  Pronssia | Ateena 1989 | Yli 91 kg |  |
|  Pronssia | Göteborg 1991 | Yli 91 kg |  |
Svilen Alidov Rusinov (bulg. Свилен Алидов Русинов; s. 29. helmikuuta 1964 Pleven) on bulgarialainen entinen nyrkkeilijä ja olympiamitalisti. Hän edusti seuratasolla TsSKA Sofiaa.
Rusinov voitti vuonna 1986 pronssia MM-kisoissa alle 91-kiloisten sarjassa ja sai seuraavana vuonna vastaavasta sarjasta pronssia EM-kilpailuista. Hän osallistui vuonna 1988 Soulin olympialaisiin, joissa hän oli raskaan sarjan jaetulla yhdeksännellä tilalla hävittyään toisen kierroksen ottelunsa. Rusinov sai EM-pronssia yli 91-kiloisten sarjasta vuosina 1989 ja 1991.
Rusinov voitti yli 91-kiloisten MM-hopeaa Sydneyssä 1991 hävittyään loppuottelussa Kuuban Roberto Baladolle. Hän sai seuraavana vuonna superraskaan sarjan olympiapronssia ja hävisi vuonna 1993 toistamiseen MM-finaalin Baladolle. Rusinov ryhtyi myöhemmin ammattilaiseksi, mutta otteli vain kerran ennen kuin lopetti uransa vuonna 1999.
John de Lancie (oboisti)

| John de Lancie |
| --- | --- |

Henkilötiedot
Syntynyt: 26. heinäkuuta 1921 Berkeley, Kalifornia, Yhdysvallat
Kuollut: 17. toukokuuta 2002 (80 vuotta) Walnut Creek, Kalifornia
Muusikko
Soittimet:  oboe
  [ Muokkaa Wikidatassa ] [ ohje ]  
John Sherwood de Lancie (26. heinäkuuta 1921 Berkeley, Kalifornia – 17. toukokuuta 2002 Walnut Creek, Kalifornia) oli yhdysvaltalainen oboisti. Hän aloitti Pittsburghin sinfoniaorkesterissa vuonna 1940. Yhdysvaltojen liityttyä toiseen maailmansotaan de Lancie palveli Eisenhowerin päämajassa ja myöhemmin OSS:ssä. Ollessaan Itävallassa vuonna 1945 hän tutustui säveltäjä Richard Straussiin, jolta hän erään vierailunsa yhteydessä kysyi oliko tämä koskaan ajatellut säveltävänsä oboekonserttoa. Strauss vastasi kieltävästi, mutta muutamaa kuukautta myöhemmin hän kutsui de Lancien oboekonserttonsa ensiesitykseen. Myöhemmissä haastatteluissa Strauss mainitsi konsertton syntyneen de Lancien kysymyksen seurauksena.
Vuonna 1946 de Lancie aloitti Philadelphian orkesterin oboistina ja 1954 hänestä tuli orkesterin ykkösoboisti. Hän levytti sooloartistina muun muassa Mozartin ja Ibertin musiikkia ja oli mukana yli 600 Philadelphian orkesterin levytyksessä. De Lancie jätti orkesterin 1977 ja siirtyi johtamaan Curtis Institute of Musicia, jota tehtävää hän hoiti vuoteen 1985 saakka. Elämänsä loppuvaiheessa de Lancie kärsi leukemiasta. Hän kuoli vuonna 2002. John de Lancien poika on näyttelijä John de Lancie.
Jaakko Meurman

Jaakko Meurman (1. huhtikuuta 1905 Kangasala – 8. elokuuta 1981 Kangasala) oli suomalainen insinööri, maanviljelijä ja yritysjohtaja, joka sai maanviljelysneuvoksen arvonimen.
Meurmanin vanhemmat olivat kunnallisneuvos Jalmari Meurman, Agathon Meurmanin poika, ja Anna Adèle Löf ja puoliso vuodesta 1935 laulaja Milja Anna Aulikki Mikkola. Meurman tuli ylioppilaaksi  Tampereen yhteiskoulusta vuonna 1924 ja valmistui insinööriksi Berliinin teknillisestä korkeakoulusta vuonna 1931. Valmistuttuaan hän toimi Kangasalan Urkutehtaan teknisenä johtajana vuoteen 1936 asti, jolloin hän siirtyi Suomen Maanviljelijäin Kauppa (SMK) -yhtiön auto-osaston päälliköksi Tampereelle. Sotien jälkeen hänestä tuli päätoiminen maanviljelijä, mutta hän siirtyi taas osa-aikaiseksi viljelijäksi ja palasi entiseen osastopäällikön tehtäväänsä vuonna 1953. SMK-yhtiön apulaisjohtaja Meurmanista tuli seuraavana vuonna ja toimitusjohtaja vuonna 1964. Eläkkeelle tästä tehtävästä Meurman jäi vuonna 1970, maanviljelysneuvoksen arvonimen hän sai samana vuonna.
Aiheesta muualla

Jaakko ja Aulikki Meurman: Agathon Meurmanin sukuseura
Sviblovon metroasema

| Sviblovo (Свиблово) |
| --- | --- |

 Moskovan metro 
Perustiedot
Metrolinjat:  Kalužsko-Rižskaja
Sijainti:  55.8552°N, 37.6527°E
Paikkakunta:  Moskova, Venäjä
Avattu:  30. syyskuuta 1978
Rakenne
Tyyppi:  tunneliasema
Sviblovo (ven. Свиблово) on yksi Moskovan metron asemista. Se avattiin 30. syyskuuta 1978.
Aiheesta muualla

Kuvia tai muita tiedostoja aiheesta Sviblovon metroasema Wikimedia Commonsissa
Theodor Körner (kirjailija)

| Theodor Körner |
| --- | --- |
 Karl Theodor Körner
Henkilötiedot
Koko nimi:  Karl Theodor Körner
Syntynyt: 1791
Kuollut: 1813 (21–22 vuotta)
Ammatti:  kirjailija, runoilija
Kirjailija
Tuotannon kieli: saksa
Pääteokset:  Leier und Schwert
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Karl (Carl) Theodor Körner (1791–1813) oli saksalainen runoilija. Hän kasvoi henkisten lahjojensa kehitykselle suotuisassa ympäristössä. Hän opiskeli 1808–1810 Freibergin vuoriakatemiassa, harjoitti sitten Leipzigin ja Berliinin yliopistoissa lakitieteen sekä myös historian ja filosofian opintoja. Berliinistä hän jo 1811 siirtyi Wieniin, missä meni kihloihin näyttelijätär Antonie Adambergerin kanssa ja sai 1813 hovinäytelmärunoilijan paikan.
Körner oli jo Leipzigissa julkaissut runokokoelman Knospen (1810). 1811–1813 seurasi nopeaan tahtiin oopperalibrettoja ja draamallisia teoksia, kuten Die Braut, Der grüne Domino, Der Nachtwächter, Toni, Die Sühne, Zriny ja Hedwig, joissa ilmenee Schillerin ja Kotzebuen vaikutusta. Preussin kehottaessa taisteluun Napoleonia vastaan Körner liittyi 19. maaliskuuta 1813 Breslaussa Lützowin vapaajoukkoon ja yleni pian luutnantiksi. Hän kaatui Gadebuschin luona Mecklenburgissa 26. elokuuta sepitettyään pari päivää aikaisemmin viimeisen runonsa. Hänet haudattiin Wöbbelinin kylän lähellä kasvavan tammen juurelle.
Kuolemattoman maineen maanmiestensä mielissä Körner saavutti vapaus- ja taistelulauluillaan, jotka julkaistiin 1814 nimellä Leier und Schwert. Kaksi Yrjö Jylhän suomentamaa Körnerin runoa, ”Lützowin hurja tie” ja ”Ratsulaulu”, on julkaistu antologiassa Maailmankirjallisuuden kultainen kirja 1: Saksan kirjallisuuden kultainen kirja (WSOY, 1930).
Körnerin isä oli virkamies ja itsekin kirjailija Christian Gottfried Körner, joka oli Friedrich Schillerin ystävä.
Aiheesta muualla

Kuvia tai muita tiedostoja aiheesta Theodor Körner (kirjailija) Wikimedia Commonsissa
Körner, Theodor, Deutsche Biographie (saksaksi)
Svingvoll

Svingvoll
Svingvoll on kylä Gausdalin kunnassa Innlandetin läänissä Norjassa.
Aiheesta muualla

Kuvia tai muita tiedostoja aiheesta Svingvoll Wikimedia Commonsissa
John Finnis

John Finnis vuonna 1987
John Finnis (s. 28. heinäkuuta 1940) on australialainen oikeusfilosofi. Finnis edustaa tomistista uutta luonnonoikeuskoulua (eng. new natural law theory, Grisez-Finnis school), joka nousi yleiseen tietoisuuteen hänen teoksensa Natural Law and Natural Rights (1980) myötä.
Finnis on toiminut oikeusfilosofian professorina Oxfordin yliopistossa ja lainopin professorina Malawin yliopistossa. Hän on myös toiminut The American Journal of Jurisprudence -aikakauslehden toisena päätoimittajana ja asiantuntijana Vatikaanin palveluksessa.
Jaspi

Jaspi on tarhaomenapuun (Malus domestica) lajike, jonka omenat kypsyvät myöhään syksyllä. Se kasvaa voimakkaasti ja tuottaa jo nuorena satoa.  Hedelmät ovat isoja tai keskikokoisia. Maku on mausteinen, makea ja miedon happoinen. Hedelmän kuoren pohjaväri on keltainen, mutta punainen pintaväri peittää sen suurelta osin.
Jaspi on jalostettu Suomen Piikkiössä risteyttämällä Lobo ja Huvitus.